Koostööleping nr 1-18/2024/89

			(hiliseima digitaalallkirja kuupäev)

Riigi Kaitseinvesteeringute Keskus (edaspidi nimetatud RKIK), registrikood 70009764, asukohaga Järve 34a Tallinn 11314, mida esindab kaitseministri 08.08.2022. a määruse nr 16 „Riigi Kaitseinvesteeringute Keskuse põhimäärus“ § 12 lg 1 p 2 alusel peadirektor Magnus-Valdemar Saar
ja
Riigimetsa Majandamise Keskus (edaspidi nimetatud RMK), registrikood 70004459, asukohaga Sagadi küla, Haljala vald, 45403 Lääne-Viru maakond, mida esindab Vabariigi Valitsuse 09.01.2007 määruse nr 4 „Riigimetsa Majandamise Keskuse põhimäärus“ § 18 lg 1 alusel juhatuse liige Erko Soolmann (edaspidi nimetatud Pool või koos nimetatud Pooled), 

sõlmisid käesoleva koostöölepingu (edaspidi nimetatud Leping) alljärgnevas:  

1.	Lepingu objekt 
Lepingu objektiks on Aki maaparandussüsteemil asuvale Kakumetsa teele teelaienduse 10x180 m rajamine (edaspidi nimetatud ka Objekt).

2.	Poolte koostöö
2.1.	Poolte koostöös toimub Objekti teelaienduse rajamine.
2.2.	Töödega seotud avalikud teated kooskõlastatakse Poolte vahel.
2.3.	Poolte osalus on jagatud järgmiselt:
2.3.1.	RMK korraldab Objektil tööde teostamise vastavalt riigihanke 1-47.2994 „.Aki maaparandussüsteemi rekonstrueerimine“ (viitenumber 274152) tulemusena sõlmitud metsaparandustööde töövõtulepingu nr 3-2.6/2024/10 ja RKIK poolt esitatud tellimusele ja  joonisele (Lisa). 
2.3.2.	RKIK rahastab Objekti töödega seotud otsesed kulud. RKIK ei tasu RMK-le projekti elluviimisega kaudselt seotud kulude eest (raamatupidamine, hangete menetlemine, kontorikulud jne). 
2.4.	Lepingu eeldatav maksimaalne maksumus on 22 618,00 eurot, millele lisandub käibemaks seaduses sätestatud juhul.
2.5.	Lepingu eest tasutakse vastavalt reaalselt teostatud töödele, RMK poolt esitatavate arvete alusel. 
2.6.	Juhul, kui Lepingu punktis 2.4 nimetatud maksumus ületatakse, siis RMK esitab ettepaneku maksumuse suurendamiseks, sh eelarve.

3.	Poolte kohustused
3.1.	RMK kohustub Objekti tööde läbiviimiseks:
3.1.1.	jälgima, et tööd tehakse vastavalt metsaparandustööde töövõtulepingu nr 3-2.6/2024/10 nõuetele.
3.1.2.	 kooskõlastama kõik Lepingus mitte kirjeldatud ettenägematud tööd ja nende maksumuse on enne tööde tegemist  RKIK kontaktisikuga ja muudatus vormistatakse vastavalt Lepingu punktile 7.  
3.1.3.	kooskõlastama täiendavad lisakulud RKIK kontaktisikuga ja muudatus vormistatakse vastavalt Lepingu punktile 7.
3.1.4.	täitma Lepingus sätestatud omapoolsed kohustused hiljemalt 30.09.2024.a.

3.2.	RKIK kohustub: 
3.2.1.	Tegema koostööd RMK-ga Lepingu eesmärgi saavutamiseks, osalema töökoosolekutel ja aruteludel.
3.2.2.	Tasuma Lepingu punktis 3.1 kokku lepitud tööde teostamisel tasu 30 tööpäeva jooksul arvates RMK poolt arve(te) esitamisest. Tööde eest tasumine toimub pärast tööde lõpetamist.

4.	Poolte õigused
4.1.	RMK-l on õigus peatada Lepingu punktis 3.1 kokku lepitud tööde teostamine, kui RKIK keeldub kulude eest tasumast.
4.2.	RKIK-l on õigus: 
4.2.1.	saada õigeaegset informatsiooni punktis 3.1 nimetatud tööde teostamise kohta; 
4.2.2.	saada RMK-lt Objektide töödega seotud dokumentatsiooni, sh kulu- ja projekteerimisdokumendid.

5.	Poolte vastutus
5.1.	Pooled on kohustatud Lepingu täitmisel toimima nii, et oleks välistatud kahju tekitamine teisele Poolele. Kui Pool oma tegevusega põhjustab teisele Poolele kahju, hüvitab kohustust rikkunud Pool tekitatud kahju. 
5.2.	Pooled vastutavad Lepingus sätestatud kohustuste mittekohase täitmise või täitmata jätmise eest, välja arvatud kui rikkumine on vabandatav. Eeldatakse, et kohustuse rikkumine ei ole vabandatav. Kohustuse rikkumine on vabandatav, kui Pool rikkus kohustust vääramatu jõu tõttu. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.

6.	 Lepingu kehtivus
6.1.	Leping jõustub selle allakirjutamise päevast Poolte poolt ning kehtib kuni 1.11.2024.a.
6.2.	Leping loetakse täidetuks kõigi Lepingus nimetatud kohustuste tähtaegse ja nõuetekohase täitmisega.
6.3.	Poolel on õigus Leping ennetähtaegselt üles öelda, teatades sellest kirjalikult teistele Pooltele ette vähemalt 30 (kolmkümmend) kalendripäeva. Lepingu lõpetamise teade vormistatakse kirjalikult ning edastatakse teisele Poolele vastavalt Lepingu punktides 10.2, 10.3 sätestatule.

7.	Lepingu muutmine
Lepingut võib muuta ainult Poolte kirjalikul kokkuleppel. Muudatused jõustuvad allakirjutamise momendist või Poolte poolt kirjalikult määratud tähtajal. Kirjaliku vormi mittejärgimiseta on muudatused tühised.

8.	Lepingu lõpetamine
8.1.	Lepingu võib lõpetada Poolte kirjaliku kokkuleppe alusel.
8.2.	Pooltel on õigus Lepingust taganeda või Leping üles öelda, kui teine Pool on oluliselt Lepingut rikkunud. 
8.3.	Lepingu oluliseks rikkumiseks loetakse muuhulgas seda, kui RKIK viivitab alusetult makse tasumisega üle 30 kalendripäeva.

9.	Vääramatu jõud
Erakorralise ja antud tingimustes vältimatu sündmuse puhul, mis takistas Pooltel nendel lasuvate lepinguliste kohustuste täitmist, so loodusõnnetused, tulekahjud, seadusandlike aktide muutmine (Vääramatu jõud), loetakse Pooled oma lepinguliste kohustuste mittetäitmisega seotud vastutusest vabaks. Pool, kelle tegevus lepingujärgsete kohustuste täitmisel on takistatud Vääramatu jõu asjaolude tõttu, on kohustatud sellest koheselt kirjalikult teatama teisele Poolele ning Vääramatu jõu asjaolude ära langemisel Lepingut täitma asuma.

10.	Poolte kontaktisikud ja teated 
10.1.	Pooled määravad oma esindajateks ja kontaktisikuteks Lepingu täitmisega seotud küsimustes koos õigusega kaasata vastavalt vajadusele Poolele täiendavaid esindajaid, järgmised isikud:
10.1.1.	RMK kontaktisik: Rein Kilgi, e-mail: rein.kilgi@rmk.ee.
10.1.2.	RKIK kontaktisik: Lauri Naaber, e-post: Lauri.Naaber@rkik.ee.
10.2.	Kõik Lepinguga seonduvalt edastatavad teated ja muu kirjavahetus peab olema edastatud vähemalt kirjalikku taasesitamist võimaldavas vormis, näiteks (a) antud isiklikult vastavale Poolele allkirja vastu või (b) saadetud tähitud postiga eelpool märgitud aadressidel või teistele Poolte poolt hiljem nimetatud aadressidel või (c) saadetud e-kirjaga Poolte esindajate eelpool märgitud kontaktandmetele või teistele Poolte poolt hiljem nimetatud kontaktandmetele.
10.3.	Teadete kättesaamine. E-kirja teel saadetud teated loetakse kättesaaduks (a) teise Poole poolt vastuvõtukinnituse esitamisel või (b) järgneval tööpäeval pärast e-kirja saatmist, kui saatja ei ole saanud teadet e-kirja adressaadile edastamise võimatuse kohta. Ülejäänud teated teisele Poolele loetakse kättesaaduks, kui teade on üleantud allkirja vastu või saadetud postiasutuse poolt tähitud kirjaga Lepingus näidatud aadressil või Poole poolt teatatud muutunud aadressil ja postitamisest on möödunud 5 (viis) kalendripäeva.
10.4.	Pool on kohustatud teatama 1 (ühe) nädala jooksul pärast Lepingus toodud andmete muutumist sellest kirjalikult teisele Poolele. Juhul, kui Pool on Lepingu kehtivuse aja jooksul muutnud oma aadressi ning ei ole sellest teist Poolt kirjalikult informeerinud, loetakse teade tema poolt kättesaaduks, kui see on postitatud Lepingus märgitud aadressil.
10.5.	Pooled kooskõlastavad omavahel Lepingut puudutavad avalikkusele suunatud tegevused (näiteks pressiteated, pressikonverentsid jms) enne nende tegemist ja avalikkuseni jõudmist. Pooled ei kahjusta Lepingu pinnalt tekkinud erimeelsuste või vaidluste lahendamisel üksteise mainet meedia kaudu. Pool tagab käesolevas punktis nimetatud kohustuste täitmise ka Poole töötajate ja isikute, keda Lepingu täitmisel kasutatakse, poolt.

11.	Kohaldatav seadus, vaidluste lahendamine
11.1.	Lepingule kohaldatakse ja seda tõlgendatakse vastavalt Eesti Vabariigi seadustele.
11.2.	Läbirääkimised. Pooled kohustuvad tegema kõik endast võimaliku Lepinguga seotud mistahes erimeelsuste või vaidluste lahendamiseks läbirääkimiste teel ja vastastikusel kokkuleppel. Pooled kohustuvad pidama läbirääkimisi asjaolusid arvestades mõistliku aja jooksul, mis ei või olla pikem kui 30 päeva arvates Poole teatest läbirääkimiste algatamise soovi kohta.

12.	Lõppsätted
12.1.	Üksiku sätte kehtetus. Juhul kui Lepingu mis tahes säte osutub mis tahes osas kehtetuks või kohaldamatuks, ei mõjuta see vastava sätte ülejäänud osa ega muid Lepingu sätteid, mis jäävad seadusega lubatud määral täielikult kehtivaks ja kohaldatavaks.
12.2.	Poolte esindajad allkirjastavad Lepingu digitaalselt samas digikonteineris. 

13.	Lisa. Tellimus ja joonis

Poolte rekvisiidid

Riigi Kaitseinvesteeringute Keskus 			Riigimetsa Majandamise Keskus 
Järve tn 34a 						Sagadi küla, Haljala vald
11314 Tallinn						45403 Lääne-Viru maakond	
telefon 717 0400 					telefon 676 7500	
e-post info@rkik.ee 					e-post rmk@rmk.ee 	

(allkirjastatud digitaalselt)				(allkirjastatud digitaalselt) 			

Magnus-Valdemar Saar					Erko Soolmann
peadirektor 						juhatuse liige